ვახტანგ რეხვიაშვილი

ვახტანგ რეხვიაშვილი (დ. 10 სექტემბერი, 1944, აფენი, ლაგოდეხი, საქართველოს სსრ — გ. 23 თებერვალი, 1986, თბილისი, საქართველოს სსრ) — ქართველი და საბჭოთა ფეხბურთელი, მცველი. იცავდა თბილისის „დინამოსა“ და ქუთაისის „ტორპედოს“ ღირსებას. საბჭოთა კავშირის ჩემპიონი (1964) და ორგზის (1967, 1969) ბრინჯაოს პრიზიორი. საბჭოთა კავშირის სპორტის ოსტატი (1964). ფეხბურთის თამაში 35-ე სკოლაში, მწვრთნელ თენგიზ კუბლაშვილის ხელმძღვანელობით დაიწყო. მალე საქართველოს ჭაბუკთა ნაკრებში მიიწვიეს, ცოტა ხნის შემდეგ კი — თბილისის „დინამოში“. თბილისის „დინამოს“ ძირითად შემადგენლობაში საბჭოთა კავშირის ჩემპიონატის ფარგლებში პირველად 1964 წლის 23 აგვისტოს, საკავშირო პირველობის 21-ე ტურის კალენდარულ მატჩში, გორკის „ვოლგას“ წინააღმდეგ გამოვიდა მინდორზე. შეხვედრა გორკის „ლოკომოტივის“ სტადიონზე გაიმართა და მას 13 ათასი ფეხბურთის გულშემატკივარი დაესწრო. დინამოელთა შემადგენლობაში თამაშობდნენ: სერგო კოტრიკაძე, ბორის სიჭინავა, გურამ პეტრიაშვილი, ვახტანგ რეხვიაშვილი, გურამ ცხოვრებოვი, გიორგი სიჭინავა, შოთა იამანიძე, სლავა მეტრეველი, ვლადიმერ ბარქაია, ალექსანდრე აფშევი (ზაურ კალოევი 62') და მიხეილ მესხი. დაპირისპირება ფრედ, ანგარიშით — 0–0 დამთავრდა. თბილისის „დინამოს“ მაისურით საბჭოთა კავშირის ჩემპიონატის ფარგლებში ბოლოჯერ 1971 წლის 22 ოქტომბერს, საკავშირო ჩემპიონატის 31-ე ტურის კალენდარულ მატჩში, კიევის „დინამოს“ წინააღმდეგ ითამაშა. თბილისელთა შემადგენლობაში თამაშობდნენ: თამაზ სტეფანია, რევაზ ძოძუაშვილი, ვახტანგ ჭელიძე, მურთაზ ხურცილავა, შოთა ხინჩაგაშვილი, გურამ პეტრიაშვილი, გოჩა გავაშელი, მანუჩარ მაჩაიძე, დავით ყიფიანი, ვლადიმერ გუცაევი და ვახტანგ რეხვიაშვილი. შეხვედრა დავით ყიფიანის გოლის წყალობით თბილისელთა გამარჯვებით, ანგარიშით — 1–0 დამთავრდა. დინამო თბილისი საბჭოთა კავშირის ჩემპიონატი 01 ﻿ ჩემპიონი: 1964 03 ﻿ ბრინჯაოს პრიზიორი: 1967, 1969 1964 წლის 18 ნოემბრის „ოქროს მატჩის“ მონაწილე. აკოფოვი, გარუნ, ფეხბურთი 1967 : ცნობარი-კალენდარი, თბ.: საქ. ჟურნ. კავშ., სპორტ. ჟურნ. ფედერაცია, 1967. აკოფოვი, გარუნ, ფეხბურთი 1968 : ცნობარი-კალენდარი, თბ.: საქ. ჟურნ. კავშ., სპორტ. ჟურნ. ფედერაცია, 1968. ბერიშვილი, ელგუჯა, ქართული სპორტის ოქროს წიგნი, თბ.: პალიტრა L, 2013. თედორაძე, ზურაბ, თბილისის „დინამო“ ციფრებში, 1936–1989, თბ.: სტამბა–96, 1999. თედორაძე, ზურაბ, თბილისის „დინამო“ : ციფრები, ფაქტები, კომენტარები, 1936–1989, თბ., 2002. თედორაძე, ზურაბ, საკლუბო გუნდების შედეგები სსრ კავშირის ჩემპიონატებში : უმაღლესი ლიგა, 1936–1991, თბ., 2001. ყველაზე ახალგაზრდა // „ლელო“, 26 აპრილი, 1986, № 81 (9172), გვ. 2. ვახტანგ რეხვიაშვილი — საქართველოს ბიოგრაფიული ლექსიკონი ვახტანგ რეხვიაშვილი — ბიოგრაფიული ლექსიკონი ვახტანგ რეხვიაშვილი — ციფრული ფოტომატიანე „ივერიელი“ ვახტანგ რეხვიაშვილი — ქართული პრესის ელექტრონული არქივი ↑ შეხვედრა თბილისში, „ლოკომოტივის“ სტადიონზე გაიმართა და მას 35 ათასამდე ფეხბურთის გულშემატკივარი დაესწრო. ↑ 1964 წლის 18 ნოემბერი — გამორჩეული და სასიხარულო დღე ქართული ფეხბურთის ისტორიაში, თბილსის „დინამო“ საბჭოთა კავშირის ჩემპიონი პირველად გახდა. თბილისის „დინამომ“ და მოსკოვის „ტორპედომ“ რეგულარულ პირველობაზე 46–46 ქულა დააგროვეს, ჩემპიონის გამოსავლენად დამატებითი შეხვედრა დაინიშნა. ოქროს მატჩი, ტაშკენტში, ზუსტად 49 წლის წინ — 1964 წლის 18 ნოემბერს ჩატარდა. ოქროს მატჩში თბილისის „დინამოს“ ღირსებას იცავდნენ: სერგო კოტრიკაძე, ბორის სიჭინავა, ვახტანგ რეხვიაშვილი, ჯემალ ზეინკლიშვილი, გურამ ცხოვრებოვი, გიორგი სიჭინავა, შოთა იამანიძე (კაპ), სლავა მეტრეველი, ვლადიმერ ბარქაია, ილია დათუნაშვილი და მიხეილ მესხი. ↑ 1964. თბილისის „დინამომ“ ტაშკენტში, საბჭოთა კავშირის ჩემპიონის გამოსავლენად დანიშნულ გადათამაშებაში მოსკოვის „ტორპედოს“ 4:1 სძლია და თავის ისტორიაში პირველად მოიგო საკავშირო პირველობა. ქართველთაგან გოლები ილია დათუნაშვილმა (2), მიხეილ მესხმა და სლავა მეტრეველმა გაიტანეს. „დინამო“: სერგო კოტრიკაძე, ბორის სიჭინავა, ვახტანგ რეხვიაშვილი, ჯემალ ზეინკლიშვილი, გურამ ცხოვრებოვი, გიორგი სიჭინავა, შოთა იამანიძე, ილია დათუნაშვილი, სლავა მეტრეველი, ვლადიმერ ბარქაია, მიხეილ მესხი. მათ გარდა ჩემპიონობისათვის განკუთვნილი ოქროს მედლები გურამ პეტრიაშვილსა და ალექსანდრე აფშევს გადაეცათ. იმ ჩემპიონატის მატჩებში მეკარე ნოდარ ლეჟავამ (10 მატჩი), მურთაზ ხურცილავამ (8), ელგუჯა ხუციშვილმა (5), ზაურ კალოევმა (1) და ნომადი მაისურაძემ (1) იასპარეზეს. გუნდს გავრილ კაჩალინი წვრთნიდა. ↑ «Волга» Горький 0–0 «Динамо» Тб. / 21-й тур. 23.08.1964 ↑ «Динамо» Тб. 1–0 «Динамо» Киев / 31-й тур. 22.10.1971 ↑ გამორჩეული და სასიხარულო დღე ქართული ფეხბურთის ისტორიაში ↑ ერთი დღე მსოფლიო სპორტის ისტორიაში — 18 ნოემბერი ↑ "Динамо" (Тб.) 4–1 "Торпедо" (Москва) / Чемпионат СССР 1964 ↑ Золотой матч чемпионата СССР 1964 года